Kati Niemelä Kotimaa Suola -aikakauskirjassa.

”Viime vuosien vahva eroamisaalto on tuskin katoava ilmiö. On oletettavaa, että myös lähivuosina eroaminen tulee säilymään korkealla. Kirkon jäsenyyteen vahvasti sitoutuneiden jäsenten osuus on vähentynyt. Niitä, jotka eivät voisi ajatella eroavansa kirkosta missään olosuhteissa oli vuonna 2011 kerätyssä Gallup Ecclesiastica -tutkimusaineistossa vain 19 prosenttia kirkon jäsenistä (38 % vuonna 2007). Todennäköisenä eroamista piti vuonna 2011 yhdeksän prosenttia jäsenistä ja lisäksi 17 prosenttia oli usein ajatellut eroamista, muttei ole täysin varma. Kaikkiaan joka neljäs kirkon jäsen oli siis heikosti sitoutunut jäsenyyteensä (16 % vuosina 2007 ja 2003) ja näin ollen siis potentiaalinen lähivuosien kirkosta eroaja”, Niemelä kirjoittaa.

Niemelä arvioi, että sosiaalinen media ja Vapaa-ajattelijoiden aktiivisuus pitävät huolen siitä, ettei kirkosta eroaminen katoa julkisesta keskustelusta mihinkään.

Lue Kati Niemelän artikkeli ”Kun tapa ja perinne eivät enää riitä" 16.10. ilmestyneestä Kotimaa Suolasta.

(Piirros: Gun Helminen)